open-index/open-wikipedia-markdown huggingface dataset:
หวั่นกุ้ยไท่เฟย์

**หวั่นกุ้ยไท่เฟย์** () (ค.ศ. 1716-ค.ศ. 1807) เป็นพระมเหสีในจักรพรรดิเฉียนหลง

## ประวัติ
**หวั่นกุ้ยไท่เฟย์** ประสูติในครอบครัวชาวฮั่นตระกูลเฉิน มีพระชนกคือเฉิน เอี่ยนจาง พระนางทรงเป็นเก๋อเก๋อ (格格) ในเจ้าชายหงลี่หรือต่อมาก็คือจักรพรรดิเฉียนหลง เมื่อพระสวามีได้ครองราชย์ เฉินเก๋อเก๋อก็ทรงได้รับแต่งตั้งเป็นพระสนม (陈常在"เฉินฉางไจ่")

ในวันที่ 12 พฤษภาคม รัชศกเฉียนหลงปีที่ 2 (ค.ศ. 1737) ได้เลื่อนขั้นเป็น "เฉินกุ้ยเหริน" (陈贵人)

ในวันที่ 5 เมษายน รัชศกเฉียนหลงปีที่ 14 (ค.ศ. 1749) ได้รับการแต่งตั้งขึ้นเป็นสมาชิกพระราชวงศ์ในราชวงศ์ชิง ดำรงพระอิสริยยศเป็น หวั่นผิน (婉嬪) และพระนางทรงดำรงพระอิสริยยศนี้เป็นเวลากว่า 46 ปี

ในเดือนตุลาคม รัชศกเฉียนหลงปีที่ 59 (ค.ศ. 1794) ได้เป็น "หวั่นเฟย์" (婉妃) และพระราชพิธีแต่งตั้งถูกจัดขึ้นในวันที่ 29 ธันวาคม รัชศกเฉียนหลงปีที่ 59 (ค.ศ. 1795)

เมื่อจักรพรรดิเฉียนหลงสวรรคต มีพระอิสริยยศเป็น "หวงขาวหวั่นเฟย์" (皇考婉妃)

ในเดือนแรก รัชศกเจียชิ่งปีที่ 6 (ค.ศ. 1801) หวงข่าวหว่านเฟยได้เป็น "หวั่นกุ้ยไท่เฟย์" (婉贵太妃) ขณะพระชนมายุ 85 พรรษา และพระราชพีธีสถาปนาถูกจัดขึ้นในวันที่ 15 เมษายน

ในปี ค.ศ. 1807 หวั่นกุ้ยไท่เฟย์สิ้นพระชนม์ สิริพระชนมายุยืนถึง 91 พรรษา พระศพฝังที่สุสานหลวงชื่อว่าอวี้หลิงอยู่ในสุสานหลวงตะวันออกแห่งราชวงศ์ชิง

## อ้างอิง

หมวดหมู่:บาทบริจาริกาในราชสำนักชิง
อิ่งกุ้ยเฟย์

**อิ่งกุ้ยเฟย** (ค.ศ. 1731 - 1800) เป็นพระมเหสีในสมเด็จพระจักรพรรดิเฉียนหลง

## พระประวัติ
**พระอัครราชเทวีอิ่ง** ทรงประสูติในตระกูลปาหลินแห่งมองโกล ครอบครัวของพระนางเป็นสมาชิกในกองธงแดงหนึ่งในแปดกองธงของราชวงศ์ชิง พระบิดาของพระนางคือ ปาหลิน น่าชิน ผู้บัญชาการในกองธง พระนางเข้าวังหลังการครองราชย์ของสมเด็จพระจักรพรรดิเฉียนหลง ทรงได้รับแต่งตั้งเป็นพระสนมเอกตำแหน่งกุ้ยเหริน และต่อมาก็ได้เป็นพระอัครราชชายาอิ่ง (穎嬪) ในปี 1751 และในปี 1759 ก็ได้รับแต่งตั้งเป็นพระราชเทวีอิ่ง (穎妃)
ในปี 1796 พระสวามีสละราชบัลลังก์ให้กับพระโอรสคือองค์ชายหย่งเหยี่ยนขึ้นเป็นสมเด็จพระจักรพรรดิเจียชิ่ง ในปี 1798 สมเด็จพระจักรพรรดิเฉียนหลงที่ทรงดำรงแหน่งสมเด็จพระจักรพรรดิหลวงก็ทรงแต่งตั้งพระอัครชายาอิ่งเป็นพระอัครราชเทวีอิ่ง (穎貴妃) และสมเด็จพระจักรพรรดิเจียชิ่งก็ทรงแต่งตั้งพระนางเป็นอิ่งกุ้ยไท่เฟย
พระอัครราชเทวีอิ่งทรงสิ้นพระชนม์ในปี 1800 รวมพระชนม์ได้ 69 ชันษา พระสุสานคืออวี้หลิง

## อ้างอิง

หมวดหมู่:บุคคลที่เกิดในปี พ.ศ. 2274
หมวดหมู่:บาทบริจาริกาในราชสำนักชิง
ซินกุ้ยเฟย์

**ซินกุ้ยเฟย** (ไม่ปรากฏ - ค.ศ. 1764) เป็นพระราชเทวีในสมเด็จพระจักรพรรดิเฉียนหลงแห่งราชวงศ์ชิง

## ประวัติ
**พระราชเทวีซิน** ทรงเป็นชาวแมนจูจากตระกูลไต้เจีย บิดาของพระนางคือน่าซูถู อุปราชแห่งเหลียงเจียง ครอบครัวของพระนางเป็นสมาชิกกองธงเหลืองจากแปดกองธงของราชวงศ์ชิง
พระนางเข้าวังในปี 1753 พระพันปีฉงชิ่งพระมารดาในสมเด็จพระจักรพรรดิเฉียนหลงทรงแต่งตั้งพระนางเป็นพระชายาซิน (忻嬪) และในปี 1755 พระนางทรงให้กำเนิดพระธิดาลำดับที่หกให้พระราชสวามีและสองปีต่อมาก็ทรงให้กำเนิดพระธิดาลำดับที่แปดในพระสวามีอีกพระองค์ แต่พระธิดาทั้งสองพระองค์ก็ทรงสิ้นพระชนม์ตั้งแต่ทรงพระเยาว์ ในปี 1763 ทรงได้รับแต่งตั้งเป็นพระอัครชายาซิน (忻妃) และได้รับแต่งตั้งเป็นพระราชเทวีซิน (忻貴妃) หลังจากสิ้นพระชนม์ในปี 1764

## อ้างอิง

หมวดหมู่:บาทบริจาริกาในราชสำนักชิง
มิยูกิ ฮาโตยามะ

**มิยูกิ ฮาโตยามะ** (; 28 มิถุนายน พ.ศ. 2486) เป็นภริยาของยูกิโอะ ฮาโตยามะ อดีตนายกรัฐมนตรีของญี่ปุ่น เธอเคยเป็นนักแสดง, มัณฑนากร และนักเขียนตำราอาหาร

หลังการรับตำแหน่งนายกรัฐมนตรีของยูกิโอะผู้เป็นสามี เขาได้กล่าวชมเชยถึงเธอผู้มีส่วนร่วมกับความสำเร็จในอาชีพของเขา และชื่นชมความกระตือรือร้นของเธอ ทั้งยังกล่าวถึงมิยูกิว่าเธอต้องใช้บทบาทที่โดดเด่นของเธอให้เป็นประโยชน์ในฐานะภริยานายกรัฐมนตรีญี่ปุ่นในช่วงที่สามีกำลังบริหารประเทศ

## ประวัติ
มิยูกิ ฮาโตยามะ เกิดเมื่อวันที่ 28 มิถุนายน พ.ศ. 2486 ที่เมืองเซี่ยงไฮ้ สาธารณรัฐจีน (ปัจจุบันคือสาธารณรัฐประชาชนจีน) ในช่วงที่ญี่ปุ่นยึดครองคราวสงครามโลกครั้งที่สอง เธอเป็นบุตรคนที่สองของครอบครัว บิดาชื่อยูกิโอะ กูซูโนเซะ () สัญชาติอเมริกันที่พำนักอยู่ในเซี่ยงไฮ้ กับมารดาชื่อฮิเดโกะ ฮาชิโมโตะ () แต่เมื่อสถานการณ์ทวีความตึงเครียดจากสงคราม ครอบครัวจึงย้ายกลับมาพำนักที่ญี่ปุ่นในจังหวัดโคจิ และย้ายมายังเมืองโคเบะในเวลาต่อมา

เธอเติบโตในเมืองโคเบะ ในช่วงที่เธอเรียนหนังสือ เธอได้รับชื่อเล่นว่า "แกะดำ" () เพราะความบ้าของเธอ

## การทำงาน
มิยูกิเป็นหนึ่งในนักแสดงของคณะแสดงชุดทะกะระซุกะช่วงปี พ.ศ. 2519 ต่อมาเธอออกจากคณะแสดงกลางศตวรรษ 20 และย้ายไปสหรัฐอเมริกา 

เธอได้เขียนตำราอาหาร "Spiritual Food" ที่เน้นสูตรอาหารแม็กโครไบโอติกส์ของฮาวาย และตีพิมพ์หนังสือเรื่อง "Very Strange Things I've Encountered" เธอกล่าวว่า "ขณะที่ฉันกำลังหลับ ฉันคิดว่าวิญญาณของฉันขี่จานบินรูปสามเหลี่ยมไปยังดาวศุกร์... มันสวยงามมากและมันช่างเขียวขจีจริง ๆ" เธอเขียนว่าอดีตสามีของเธอกล่าวว่า "มันก็แค่ความฝัน" แต่ยูกิโอะกลับกล่าวว่า "โอ้ มันเยี่ยมไปเลย"

## ชีวิตสมรสและครอบครัว
เธอเคยผ่านการสมรสมาแล้วครั้งหนึ่งกับเจ้าของภัตตาคาร  ภายหลังได้หย่าร้างกัน เธอพบกับยูกิโอะ ฮาโตยามะในซานฟรานซิสโก รัฐแคลิฟอร์เนีย ซึ่งขณะนั้นเขากำลังศึกษาในมหาวิทยาลัยสแตนฟอร์ด  และได้สมรสกันในปี พ.ศ. 2518 หลังการหย่ากับอดีตสามี ทั้งคู่มีบุตรชายหนึ่งคน ชื่อ คิอิชิโระ ฮาโตยามะ ปัจจุบันกำลังศึกษาวิศวกรรมศาสตร์ที่รัสเซีย

## ชีวิตส่วนตัว
[thumb|มิยูกิ และ[คิม ยุน-อก สุภาพสตรีหมายเลขหนึ่งของเกาหลีใต้ ขณะทำกิมจิด้วยกัน ในปี พ.ศ. 2552]]
มิยูกิมักปรากฏตัวในรายการทอล์กโชว์ที่มีช่วงหัวข้อเกี่ยวกับอาหาร, ศาสนา และการเมือง เธอสนใจเรื่องเกี่ยวกับผัก, เครื่องปั้นดินเผา และกระจกสี และจะปรากฏในรายการด้วยชุดที่ทำจากกระสอบกาแฟของฮาวาย

เธออ้างว่าเธอเคยรู้จักกับทอม ครูซซึ่งเป็นชาวญี่ปุ่นในอดีตชาติ และรอคอยโอกาสที่จะร่วมทำภาพยนตร์ฮอลลิวูดร่วมกับเขา เธอกล่าวว่า "ฉันเชื่อว่าฉันได้รับโอกาสนั้น [ที่จะทำภาพยนตร์ร่วมกัน] ฉันจะบอกเขาว่า 'ไม่เจอกันนานเลยนะ' หากเราเจอกัน" ทั้งนี้มิยูกิยังกล่าวว่า "กินดวงอาทิตย์ทุกวันเพื่อสร้างพลังงาน" และ "วิญญาณของเธอจะไปยังดาวศุกร์ยามเธอหลับไหล"

เธอเป็นผู้ที่ชื่นชอบกระแสเกาหลี เธอมักกล่าวถึงความรักในวัฒนธรรมเกาหลี โดยเฉพาะซีรีส์เกาหลีใต้และอาหารเกาหลี เธออ้างว่าที่เธอดูอ่อนเยาว์ก็เพราะดูซีรีส์เกาหลี และยังอ้างว่าเธอรับประทานกิมจิกับสามีทุกวัน มีการกล่าวถึงและแสดงความเห็นเกี่ยวกับความกระตือรือร้นของเธอในวัฒนธรรมเกาหลีว่าอาจสร้างความสัมพันธ์ที่ดีของญี่ปุ่นกับเกาหลีใต้ได้ เมื่อครั้งที่เธอเยือนเกาหลีใต้อย่างเป็นทางการร่วมกับสามีในเดือนตุลาคม ปี ค.ศ. 2009 เธอได้รับเสียงปรบมือจากฝูงชนที่เดินผ่านไปมาในย่านอินซาดงของโซล

## อ้างอิง

## แหล่งข้อมูลอื่น
* 
* Hatoyama Hall  

หมวดหมู่:นักแสดงญี่ปุ่น
หมวดหมู่:นักเขียนชาวญี่ปุ่น
หมวดหมู่:คู่สมรสของนายกรัฐมนตรีญี่ปุ่น
หมวดหมู่:บุคคลจากเซี่ยงไฮ้
หมวดหมู่:บุคคลจากโคเบะ
หมวดหมู่:บุคคลจากจังหวัดโคจิ
เคอร์เนลแพนิก

[thumb|right|[ระบบปฏิบัติการจากเครื่องแสดงข้อความ **เคอร์เนลแพนิก** เมื่อตรวจพบข้อผิดพลาดภายในระบบซึ่งไม่สามารถกู้คืนได้]]
[thumb|อาการเคอร์เนลแพนิกที่เกิดขึ้นใน[อูบุนตู 13.04 (ลินุกซ์ 3.8) ซึ่งใช้งานผ่านโปรแกรมโอราเคิลวีเอ็มเวอร์ทวลบ็อกซ์]]
**เคอร์เนลแพนิก** () คือความผิดพลาดร้ายแรงของระบบ โดยมากศัพท์นี้มักใช้กับระบบปฏิบัติการลินุกซ์ ความผิดพลาดนี้อาจเกิดจากหลายปัจจัย เช่น ระบบไฟล์เคอร์เนลเสียหาย, ฮาร์ดดิสก์เสียหาย, ความร้อนสูงเกินไป, เคอร์เนลมีปัญหา (จากการอัปเดตหรือแก้ไข) อาการเคอร์เนลแพนิกแสดงให้เห็นได้โดยเมื่อเกิดอาการจะแสดงบรรทัดคำสั่งเบื้องหลังการทำงานให้เห็น และแสดงรหัสข้อผิดพลาดของเคอร์เนลให้ดู

## อ้างอิง

หมวดหมู่:เคอร์เนลระบบปฏิบัติการ
หมวดหมู่:จอมรณะ
หมวดหมู่:ความผิดพลาดของคอมพิวเตอร์
สมอพิเภก

thumb|สมอพิเภก (Terminalia bellirica) ผลไม้
**สมอพิเภก**  ภาษาสันสกฤตเรียก Vibhitaka विभितक หรือ Aksha अक्ष  เป็นไม้ยืนต้นในวงศ์ Combretaceae เปลือกต้นสีน้ำตาลอมแดง มีรอยแตกขนาดเล็ก บางและหลุดร่อนง่าย เปลือกชั้นในสีเหลือง ใบเป็นใบเดี่ยว ดอกเป็นดอกช่อโดยก้านดอกย่อยสั้นมากจนติดกับก้านดอกหลัก ช่อดอกชี้ขึ้น ดอกขนาดเล็ก สีเหลืองหรือเหลืองอมเขียว กลีบเลี้ยงมี 5 กลีบเชื่อมติดกัน ฐานรองดอกเป็นรูปถ้วย ผลเดี่ยว ทรงกลมรี สีเขียวหรือเขียวอมเหลือง ผิวเกลี้ยง เนื้อแข็งติดเมล็ด

## การใช้ประโยชน์
ผลรับประทานได้ ผลดิบรสเปรี้ยว ใช้เป็นยาระบาย แก้ไข้ ผลสุกมีรสฝาด เป็นยาฝาดสมาน บำรุงธาตุ แก้ไข้ ทำให้เจริญอาหาร ใบใช้รักษาแผลติดเชื้อ เปลือกต้นต้มน้ำดื่ม มีฤทธิ์เป็นยาขับปัสสาวะ

## รวมภาพ

ไฟล์:Terminalia bellerica W IMG 9222.jpg|
ไฟล์:Terminalia bellerica W IMG 9219.jpg|
ไฟล์:Semi-looper from Noctuidae family on Terminalia bellerica W IMG_9217.jpg|
ไฟล์:Semi-looper from Noctuidae family on Terminalia bellerica W IMG_9218.jpg|


## อ้างอิง

* มัณฑนา นวลเจริญ. 2552. สารานุกรมความหลากหลายทางชีวภาพตำบลกะเปอร์ อำเภอกะเปอร์ จังหวัดระนอง. กทม. สำนักงานปลัดกระทรวงทรัพยากรธรรมชาติและสิ่งแวดล้อม หน้า 69
* เศรษฐมันต์ กาญจนกุล. *สมอพิเภก* ใน ผลไม้ในเมืองไทย. กทม. เศรษฐศิลป์. 2555 หน้า 20 - 21

## แหล่งข้อมูลอื่น
*  Contains a detailed monograph on Terminalia belerica (Bibhitaki) as well as a discussion of health benefits and usage in clinical practice. Available online at http://www.toddcaldecott.com/index.php/herbs/learning-herbs/389-bibhitaki 

หมวดหมู่:สมุนไพร
หมวดหมู่:วงศ์สมอ
หมวดหมู่:ไม้ยืนต้น
นีม

**นีม** (, ) หรือ **นิเม็ส** () เป็นเมืองหลักของจังหวัดการ์ในแคว้นอ็อกซีตานี ประเทศฝรั่งเศส เมืองนีมเป็นเมืองที่มีประวัติศาสตร์อันยาวนานนับพันปี นับตั้งแต่สมัยจักรวรรดิโรมันเป็นต้นมา และยังเป็นแหล่งท่องเที่ยวหลักอีกแห่งหนึ่งทางตอนใต้ของประเทศฝรั่งเศสด้วย เทศบาลนี้มีประชากรประมาณ 148,561 คน (2019)

เมืองนีมเป็นที่ตั้งของสถานที่สำคัญในสมัยโรมโบราณ รวมทั้งอัฒจันทร์แบบโรมันโบราณ วิหารโรมัน (แมซงกาเร) และหอคอยมาญ ซึ่งสถานที่ทั้งสามยังคงอยู่ในสภาพที่สมบูรณ์ จนเมืองนีมได้รับสมญานามว่า "เมืองที่มีความเป็นโรมันที่สุดนอกอิตาลี"

## ประชากร
ประชากรของนีมสมัยโรมัน (ค.ศ. 50) ประมาณไว้ที่ 50–60,000 คน จากนั้นประชากรในนีมเพิ่มขึ้นจาก 128,471 คนใน ค.ศ. 1990 ไปเป็น 146,709 คนใน ค.ศ. 2012 ถึงกระนั้น ช่วงที่เติบโตเร็วที่สุดเกิดขึ้นใน ค.ศ. 1968 โดยมีอัตราการเติบโตที่ +23.5% เมื่อเทียบกับ ค.ศ. 1962

## เมืองพี่น้อง
นีมเป็นเมืองพี่น้องกับเมืองดังนี้:

* เพรสตัน สหราชอาณาจักร ตั้งแต่ ค.ศ. 1955
* เวโรนา ประเทศอิตาลี ตั้งแต่ ค.ศ. 1960
* เบราน์ชไวค์ ประเทศเยอรมนี ตั้งแต่ ค.ศ. 1962
* ปราก 1 ประเทศเช็กเกีย ตั้งแต่ ค.ศ. 1967
* แฟรงก์เฟิร์ต ประเทศเยอรมนี ตั้งแต่ ค.ศ. 1976
* กอร์โดบา ประเทศสเปน
* Rishon LeZion ประเทศอิสราเอล ตั้งแต่ ค.ศ. 1986
* แม็กแน็ส ประเทศโมร็อกโก ตั้งแต่ ค.ศ. 2005
* ฟอร์ตเวิร์ท สหรัฐ ตั้งแต่ ค.ศ. 2019

## อ้างอิง

## อ่านเพิ่ม

* 
* 
* 

## แหล่งข้อมูลอื่น

หมวดหมู่:เมืองในประเทศฝรั่งเศส
สโมสรฟุตบอลช็อนบุกฮุนไดมอเตอส์

**ช็อนบุกฮุนไดมอเตอส์** (; , *ช็อนบุกฮย็อนแดมอเตอส์*) เป็นสโมสรฟุตบอลอาชีพตั้งอยู่ในจังหวัดจ็อลลาเหนือ, ประเทศเกาหลีใต้ สนามเหย้าของสโมสรชื่อชอนจูเวิลด์คัพสเตเดียม มีความจุที่นั่งทั้งหมด  43,348 ที่นั่ง ตั้งอยู่ที่เมืองชอนจู ซี่งเป็นเมืองหลวงของจังหวัดจ็อลลาเหนือ สโมสรสามารถเลื่อนชั้นขึ้นมาอยู่ เคลีก ลีกฟุตบอลอาชีพสูงของเกาหลีใต้เมื่อปี ค.ศ. 2009 และสโมสรเคยเข้าร่วมการแข่งขันในเอเอฟซีแชมเปียนส์ลีก รายการฟุตบอลชิงแชมป์สโมสรเอเชียที่ใหญ่ที่สุดและเป็นแชมป์ได้ในปี ค.ศ. 2006 และเป็นสโมสรแรกจากเอเชียตะวันออกที่สามารถคว้าแชมป์เอเอฟซีแชมเปียนส์ลีกได้นับตั้งแต่เปลี่ยนกฏกติกาใหม่ในปี ค.ศ. 2003 และได้มีสิทธิไปเล่นในฟุตบอลชิงแชมป์สโมสรโลก ในปี 2006 ที่ประเทศญี่ปุ่น กับแชมป์ฟุตบอลสโมสรของแต่ละทวีป

ช็อนบุกเคยคว้าแชมป์ โคเรียเอฟเอคัพ ได้ 3 สมัยคือ ในปี 2000, 2003 และ 2005 และได้แชมป์เคลีกถึง 8 สมัยคือในปี 2009, 2011, 2014-2015, 2017-2020 ซึ่งถือว่าเป็นเกียรติประวัติครั้งยิ่งใหญ่ของสโมสร  ช็อนบุกได้แชมป์เอเอฟซี แชมป์เปี้ยนลีกส์  2  สมัยคือในปี 2006 (ชนะ อัล คารามาส์ 3-2) และ 2016 (ชนะ อัล-อิน 3-2)  รองแชมป์ในปี 2011 (เสมอ อัล ซาดด์ 2-2 (อัล ซาดด์ ชนะจุดโทษ 4-2))

## ผู้เล่นชุดปัจจุบัน
:*ข้อมูลล่าสุดเมื่อวันที่ 5 พฤษภาคม พ.ศ. 2567*

#### ผู้เล่นที่ถูกปล่อยยืมตัว

## เกียรติประวัติของสโมสร
### ภายในประเทศ
***[[เคลีก 1]]**

::**ชนะเลิศ (10) :** 2009, 2011, 2014, 2015, 2017, 2018, 2019, 2020, 2021, 2025
::รองชนะเลิศ (2) :** 2012, 2016

***เอฟเอคัพ**

::**ชนะเลิศ (5) :**  [[Korean FA Cup 2000|2000]], [[Korean FA Cup 2003|2003]], [[Korean FA Cup 2005|2005]], [[Korean FA Cup 2020|2020]], 2022
::รองชนะเลิศ (2) :** 1999, 2013**
***โคเรียซูเปอร์คัพ **
::**ชนะเลิศ (1) :** 2004
::รองชนะเลิศ (2) :** 2001, 2006
***[[โคเรียนเพรสซิเดนต์คัพ]]**
::**ชนะเลิศ (1) :** 1999

### ระดับนานาชาติ
***[[เอเอฟซีแชมเปียนส์ลีก]]**

::**ชนะเลิศ (2) :** 2006, 2016
::รองชนะเลิศ (1) :** [[เอเอฟซีแชมเปียนส์ลีก 2554|2011]]

***เอเชียนคัพวินเนอร์คัพ**
::รองชนะเลิศ (1) :** 2002**

* **ฟุตบอลชิงแชมป์สโมสรโลก'''
:: อันดับที่ 5 (2): 2006, 2016

## แบรนด์เสื้อของสโมสร
*1994: พูม่า
*1995: Ludis
*1996: Fuerza Sports
*1997-03: Adidas
*2004: Umbro
*2005–06: Reebok
*2007–ปัจจุบัน: ฮัมเมล

## แหล่งข้อมูลอื่น

* เว็บไซต์ทางการ 


ช
ช
ช
อี ดง-กุก

**อี ดง-กุก** () เกิดเมื่อวันที่ 29 เมษายน ค.ศ. 1979 เป็นนักฟุตบอลชาวเกาหลีใต้ เล่นในตำแหน่งกองหน้า ปัจจุบันเล่นให้กับชอนบุกฮุนไดมอเตอร์ในเคลีก และ ฟุตบอลทีมชาติเกาหลีใต้

## เกียรติประวัติ
### รางวัลส่วนตัว
*เอเอฟซี U-19 แชมเปียนชิพ ดาวซัลโว: 1998
*K-League Rookie of the Year: 1998
*ดาวซัลโวของเอชียนคัพ: 2000
*เคลีกออลสตาร์ซอคเกอร์ MVP: 2003
*ดาวซัลโวประจำฤดูกาลของเคลีก: 2009
*K-League MVP Award: 2009, 2011
*K-League Top Assistor Award: 2011
*K-League Best XI: 2009, 2011, 2012
*เอเอฟซีแชมเปียนส์ลีก ดาวซัลโว: 2011
*เอเอฟซีแชมเปียนส์ลีก MVP: 2011
### สโมสร
;โปฮัง สตีลเลอส์
*เอฟเอคัพ รองชนะเลิศ: 2001, 2002
*เอเอฟซีแชมเปียนส์ลีก ชนะเลิศ: 1998
*เอเชียนซูเปอร์คัพ รองชนะเลิศ: 1998
*อโฟร-เอเอฟซีแชมเปียนส์ลีก รองชนะเลิศ: 1998
*เอทรีแชมเปียนส์ชิพ รองชนะเลิศ: 2005

;ชอนบุกฮุนไดมอเตอร์
*เคลีก ชนะเลิศ: 2009, 2011
*เอเอฟซีแชมเปียนส์ลีก รองชนะเลิศ: 2011

## สถิติ

## ประตูในนามทีมชาติ
:*Results list South Korea's goal tally first.*

## อ้างอิง

## แหล่งข้อมูลอื่น
* National Team Player Record 
* 
* 
* 

หมวดหมู่:นักฟุตบอลชาวเกาหลีใต้
หมวดหมู่:กองหน้าฟุตบอล
หมวดหมู่:นักฟุตบอลชายทีมชาติเกาหลีใต้
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในฟุตบอลโลก 2010
หมวดหมู่:บุคคลจากโพฮัง
หมวดหมู่:ผู้เล่นโพฮัง สตีลเลอส์
หมวดหมู่:ผู้เล่นเอ็สเฟา แวร์เดอร์เบรเมิน
หมวดหมู่:ผู้เล่นสโมสรฟุตบอลคิมช็อนซังมู
หมวดหมู่:ผู้เล่นสโมสรฟุตบอลมิดเดิลส์เบรอ
หมวดหมู่:ผู้เล่นสโมสรฟุตบอลซ็องนัม
หมวดหมู่:ผู้เล่นสโมสรฟุตบอลช็อนบุกฮุนไดมอเตอส์
อนุสรณ์สถานพระเจ้ากาวิละ

thumb|อนุสรณ์สถานพระเจ้ากาวิละ
**อนุสรณ์สถานพระเจ้ากาวิละ** ตั้งอยู่ที่ถนนเชียงใหม่-ลำพูน อำเภอเมืองเชียงใหม่ จังหวัดเชียงใหม่ เป็นอนุสรณ์สถานรำลึกถึงพระกรณียกิจในการกอบกู้เมืองเชียงใหม่ของพระเจ้ากาวิละ พระเจ้าผู้ครองนครเชียงใหม่ พระองค์ที่ 1 เมื่อครั้งถูกพม่าปกครอง

ปัจจุบันอนุสรณ์สถาน อยู่ในความดูแลของมูลนิธิอนุสรณ์สถานพระเจ้ากาวิละ

## ประวัติ
การก่อสร้างอนุสาวรีย์พระเจ้ากาวิละ ริเริ่มโดยพันเอกการุญ บุญบันดาล ผู้บังคับการผสมที่ 7 เมื่อปี พ.ศ. 2510 โดยความเห็นชอบของเจ้าราชบุตร (วงศ์ตวัน ณ เชียงใหม่) ซึ่งมีพิธีบวงสรวงเมื่อวันที่ 17 กันยายน พ.ศ. 2511 และทำพิธีวางศิลาฤกษ์ที่หน้าค่ายกาวิละ เมื่อวันที่ 7 พฤษภาคม พ.ศ. 2513 จากนั้นได้มีพิธียกอนุสาวรีย์ เมื่อวันที่ 5 กุมภาพันธ์ พ.ศ. 2515 โดยพลเอกประภาส จารุเสถียร  ผู้บัญชาการทหารบก เป็นประธาน

ภายในบริเวณอนุสรณ์สถาน นอกจากมีอนุสาวรีย์พระเจ้ากาวิละแล้ว ยังมีอาคารอนุสรณ์สถานพระเจ้ากาวิละ เป็นสถานที่จัดแสดงภาพเหตุการณ์ในอดีต และสิ่งของเครื่องใช้ที่เกี่ยวข้องกับพระเจ้ากาวิละ อันเป็นประโยชน์ต่อการศึกษาทางประวัติศาสตร์ของคนรุ่นหลัง ซึ่งก่อสร้างในปี พ.ศ. 2535

## เหตุการณ์สำคัญ

### การเทเลือดประกอบพิธีสังเวย
พระครูสุเทพสิทธิคุณ เจ้าอาวาสวัดศรีบุญเรือง พร้อมทั้งสมาชิกกลุ่มรักเชียงใหม่ 51 ประมาณ 80 คน ได้จัดกิจกรรมทางการเมืองต่อต้านรัฐบาลของนายอภิสิทธิ์ เวชชาชีวะ โดยทำพิธีเทเลือดสังเวยพระเจ้ากาวิละ เมื่อวันที่ 16 มีนาคม พ.ศ. 2553 ซึ่งถือได้ว่าเป็นการกระทำที่ไม่เหมาะสม ทางฝ่ายทหารจึงได้จัดพิธีขอขมา ในวันที่ 18 ของเดือนเดียวกัน โดยมีคุณหญิงเจ้าระวีพันธุ์ สุจริตกุล เจ้านายฝ่ายเหนือ และพันเอกกฤษณ์ กิจสุวรรณ รองผู้บัญชาการมณฑลทหารบกที่ 33 เป็นประธานในพิธี

## อ้างอิง

กาวิละ
หมวดหมู่:ก่อตั้งในประเทศไทยในปี พ.ศ. 2515
กาวิละ
หมวดหมู่:สิ่งก่อสร้างในอำเภอเมืองเชียงใหม่
กาวิละ
หมวดหมู่:พระเจ้ากาวิละ
ห้องเก็บศพใต้โบสถ์

**ห้องเก็บศพใต้โบสถ์** หรือ **ห้องลับใต้ดิน** ในภาษาอังกฤษเรียกว่า  เป็นคำมาจากภาษาละตินว่า  และภาษากรีกว่า  หรือ  ซึ่งมีความหมายว่า "ซ่อนอยู่" หรือ "ส่วนตัว" หมายถึงห้องใต้ดินที่ทำจากหินที่ใช้สำหรับบรรจุหีบศพ โลงหิน หรือเรลิก โดยปกติตามโบสถ์คริสต์หรือมหาวิหารมักจะมีห้องเก็บศพฝังอยู่ข้างใต้มุขโค้ง (apse) และต่อมาภายหลังมักสร้างอยู่ข้างใต้ของบริเวณกลางโบสถ์ (nave) หรือข้างใต้บริเวณแขนกางเขน (transept) และยังพบบางโบสถ์ที่สร้างแบบยกพื้นสูงเพื่อให้ห้องเก็บศพอยู่เหนือพื้นดิน เช่น โบสถ์นักบุญไมเคิล เมืองฮิลเดสไฮม์ ประเทศเยอรมนี

## สถานที่ฝังศพ
ในปัจจุบัน คำว่า "crypt" มักจะหมายถึงห้องที่ทำจากหินที่ใช้เป็นห้องบรรจุโลงศพ มักพบเห็นได้ในสุสานหรือสถานที่สำคัญทางศาสนา เช่น โบสถ์ และมหาวิหาร แต่บางครั้งอาจพบได้ตามใต้ถุนบ้าน โบสถ์น้อย หรือมอโซเลียม ตระกูลที่มั่งคั่งมักจะมีห้องลับใต้ดินประจำตระกูล (family crypt; vault) เพื่อไว้บรรจุศพสมาชิกในตระกูล สมาชิกราชวงศ์ต่าง ๆ ก็มักจะมีสุสานใต้ดินประจำราชวงศ์เพื่อไว้บรรจุหีบพระศพของพระบรมวงศานุวงศ์ที่สิ้นพระชนม์ไปแล้วเช่นกัน

หากห้องบรรจุโลงศพอยู่ระดับเหนือพื้นดินขึ้นมา มักเรียกกันว่า มอโซเลียม ซึ่งอาจเป็นที่บรรจุโลงศพจำนวนหลายโลงก็ได้

## ระเบียงภาพ

ไฟล์:Bayeux_cathedrale_Notre-Dame_crypte.jpg|ห้องเก็บศพใต้มหาวิหารบาเยอ ประเทศฝรั่งเศส (คริสต์ศตวรรษที่ 11)
ไฟล์:Bayeux-crypte1.JPG|ห้องเก็บศพใต้มหาวิหารบาเยอ ประเทศฝรั่งเศส 
ไฟล์:Crypte de St Sernin Toulouse.jpg|ห้องเก็บศพใต้วิหารนักบุญแซร์แนง ตูลูซ
ไฟล์:Worcester cathedral 031.JPG|ห้องเก็บศพใต้มหาวิหารวุร์สเตอร์
ไฟล์:Dresden-Hofkirche-Gruft.jpg|ห้องเก็บศพใต้มหาวิหารแห่งเดรสเดินประจำราชวงศ์เวททิน พร้อมแท่นบูชา


## อ้างอิง

## ดูเพิ่ม
*ที่เก็บศพ
*อนุสรณ์ผู้ตาย
*สุสานใต้ดิน

หมวดหมู่:ที่เก็บศพ
หมวดหมู่:อนุสรณ์และสิ่งปลูกสร้างฝังศพ
นักสิทธิ์

**นักสิทธิ์** หมายถึง ผู้สำเร็จด้านจิตวิญญาณ เพราะมีศรัทธาแรงกล้าและคุณธรรมสูง มาจากคำว่า *สิทฺธ* ในภาษาสันสกฤต ซึ่งแปลว่าผู้สำเร็จ

## ศาสนาฮินดู
ความเชื่อเรื่อง **นักสิทธิ์** หรือ **สิทธะ** ในศาสนาฮินดู ปรากฏที่รัฐทมิฬนาฑูมาตั้งแต่สมัยสังฆัม ถือว่าเป็นผู้วิเศษ อาศัยบนยอดเขาหรือบนท้องฟ้าระหว่างโลกกับดวงอาทิตย์ ในคัมภีร์ยังปรากฏคำอธิบายแตกต่างกันไป ดังนี้
* เศวตาศวตโรปนิษัท ว่านักสิทธิ์เป็นผู้ที่มีพลังเหนือมนุษย์มาตั้งแต่เกิด มีความรู้และปล่อยวางโลกได้
* ในคัมภีร์ปุราณะ เช่น วายุปุราณะกล่าวถึงนักสิทธิ์ว่าเป็นเทวฤๅษี ในปุราณะอื่น ๆ กล่าวถึงนักสิทธิ์ร่วมกับเทวดา ปันนาค ยักษ์ คนธรรพ์ ที่มีฤทธิ์มาก กินนร ฯลฯ อาศัยในชมพูทวีป
* บ้างว่านักสิทธิ์คือนิรมาณกายของเหล่ามุนีในภูมิชั้นสูง ลงมาเกิดบนโลกมนุษย์เพื่อช่วยสั่งสอนมวลมนุษย์ พวกนี้จึงมีญาณและฤทธิ์มาแต่กำเนิด

## ศาสนาเชน
ในศาสนาเชน **สิทธะ** หมายถึง ผู้บรรลุโมกษะ มีวิญญาณที่บริสุทธิ์ปราศจากบาปบุญ จึงหลุดพ้นจากสังสารวัฏ พ้นจากกรรมทั้งปวง ไม่มีรูป ไม่มีทุกข์

## วรรณคดีไทย
ในวรรณกรรมไทยคำว่า **นักสิทธิ์** มักใช้เป็นไวพจน์ของคำว่า ฤๅษี จึงถือว่าทั้งสองมีลักษณะเหมือนกัน ในรามเกียรติ์กล่าวถึงนักสิทธิ์ว่าได้นั่งในชั้นในสุดในสมาคมคราวอภิเษกพระรามกับนางสีดา ดังนี้

## อ้างอิง

หมวดหมู่:ผู้ศักดิ์สิทธิ์
หมวดหมู่:บุคคลในศาสนาฮินดู
หมวดหมู่:บุคคลในศาสนาเชน
การแข่งขันจักรยาน

**การแข่งขันจักรยาน** เป็นการแข่งขันกีฬาโดยใช้จักรยาน มีการแข่งขันหลายประเภท และหลายรายการ การแข่งขันจักรยานเป็นหนึ่งในการแข่งขันประเภทสำคัญ ในมหกรรมกีฬาโอลิมปิก
thumb|right|200px|การขี่จักรยานภูเขาเพื่อการแข่งขัน
## ประวัติ
ครั้งแรกเป็นการแข่งขันจากนครปารีสไปเมืองรูออง ประเทศผรั่งเศส เมื่อปี พ.ศ. 2412 โดยมีนักจักรยาน ชื่อ James Moore ชาวอังกฤษเป็นผู้ชนะเลิศ สหพันธ์จักรยานนานาชาติ (International Cycling Union หรือ Union Cycling International, U.C.I) ได้ก่อตั้งขึ้นเมื่อวันที่ 14 เมษายน พ.ศ. 2443 ณ นครปารีส ประเทศฝรั่งเศสเป็นประธานสหพันธ์คนแรก

ในปี พ.ศ. 2507 ระหว่างที่มีการแข่งขันกีฬาโอลิมปิก ครั้งที่ 18 ณ กรุงโตเกียว ประเทศญี่ปุ่น คณะกรรมการโอลิมปิกสากลได้ขอร้องให้สหพันธ์จักรยานนานาชาติ (U.C.I.) ได้แยกนักกีฬาจักรยานอาชีพกับนักกีฬาจักรยานสมัครเล่นออกจากกัน โดยมีการบริหารแยกออกจากกันอย่างเด็ดขาด ดังนั้น การแข่งขันจักรยานสมัครเล่นครั้งแรกได้เกิดขึ้นในกีฬาโอลิมปิกครั้งที่ 19 ปี พ.ศ. 2511 ณ กรุงเม็กซิโก ประเทศเม็กซิโก เป็นต้นมา

วันที่ 1-3 กันยายน พ.ศ. 2508 ณ เมืองซานซีบาสเตีย ประเทศสเปนได้มีการประชุมสหพันธจักรยานนานาชาติ และได้แยกผู้รับผิดชอบจักรยานออกเป็น 2 ส่วนคือ
* สหพันธ์จักรยานสมัครเล่นนานาชาติ (Federation International Amateur de Cyclisme หรือ มีชื่อย่อว่า (F.I.A.C.)
* สหพันธ์จักรยานอาชีพ (Federation International de Cyclisme Professional หรือ F.I.C.P.)

ประธานสหพันธ์จักรยานสมัครเล่นนานาชาติ (F.I.A.C.) ได้แก่ Adriano Rodoni ชาวเมืองมิลาน ประเทศอิตาลี ปัจจุบันมีประเทศต่างๆ ที่เมืองสมาชิกของ F.I.A.C. จำนวน 130 ประเทศ

### รายการการแข่งขัน
* จิโร เดอ อิตาเลีย
* การแข่งขันจักรยานชิงแชมป์โลก
* ทัวร์ ออฟ สยาม
* ทัวร์ ออฟ ไทยแลนด์
* ทูร์ เดอ ฟรองซ์
* วูเอลตา อา เอสปันญา
* MTB


หมวดหมู่:กีฬาในโอลิมปิกฤดูร้อน
หมวดหมู่:กีฬา
หมวดหมู่:การแข่งขันจักรยาน
รอยฝันตะวันเดือด (ละครโทรทัศน์)

***รอยฝันตะวันเดือด*** เป็นละครโทรทัศน์แนวรัก ชีวิต โลดโผนในปี พ.ศ. 2557 ผลิตโดย บริษัท เมกเกอร์วายกรุป จำกัด กำกับการแสดงโดย กฤษณ์ ศุกระมงคล ดัดแปลงจากนวนิยายชื่อเดียวกันของณาราเมื่อปี พ.ศ. 2552 เป็นภาคต่อของ *[[รอยรักหักเหลี่ยมตะวัน (ละครโทรทัศน์)|รอยรักหักเหลี่ยมตะวัน]]* และเป็นละครลำดับที่สองในชุด *[[ไรซิงซัน]]* เพื่อฉลองครบรอบ 43 ปีของสถานีวิทยุโทรทัศน์ไทยทีวีสีช่อง 3 นำแสดงโดย ณเดชน์ คูกิมิยะ และ อุรัสยา เสปอร์บันด์

## นักแสดง
### บทบาทนำ
* ณเดชน์ คูกิมิยะ รับบทเป็น โอะนิซึกะ ริว
* อุรัสยา เสปอร์บันด์ รับบทเป็น ทาคาฮาชิ มายูมิ
* มาริโอ้ เมาเร่อ รับบทเป็น โอะนิซึกะ ทาเคชิ/ตะวัน
* ณฐพร เตมีรักษ์ รับบทเป็น เซโกะ/แพรวดาว
### บทบาทสมทบ
* พิชญะ นิธิไพศาลกุล รับบทเป็น โคบายาชิ ยูจิ
* พิมพ์ทอง วชิราคม รับบทเป็น คุโด้ อากิโกะ
* ศุภชัย สุวรรณอ่อน รับบทเป็น ไทชิ โนบุ
* มิณฑิตา วัฒนกุล รับบทเป็น จุนโกะ
* โจอี้ บอย รับบทเป็น มิอุระ ฮารุ
* อนุชิต สพันธุ์พงษ์ รับบทเป็น มิซาว่า ทาคาโอะ
* ภาณุเดช วัฒนสุชาติ รับบทเป็น มาซาโตะ
* ธนากร โปษยานนท์ รับบทเป็น ซาซากิ โคจิ
* นิธิ สมุทรโคจร รับบทเป็น คาซุมะ
* นพพล โกมารชุน รับบทเป็น ยามาโมโต้ ไทโซ
* กรุณพล เทียนสุวรรณ รับบทเป็น อาเบะ ฮิโระ
* พลรัตน์ รอดรักษา รับบทเป็น โคบายาชิ มาซารุ
* กันตพัฒน์ เพิ่มพูนพัชรสุข รับบทเป็น เซกิ
* โฆษวิส ปิยะสกุลแก้ว รับบทเป็น คัตสึ
* สมมาตร ไพรหิรัญ รับบทเป็น ไดกิ
* ขวัญฤดี กลมกล่อม รับบทเป็น ทากาฮาชิ ทามาโกะ
* อนุวัฒน์ นิวาตวงศ์ รับบทเป็น ทากาฮาชิ ฮิโระ
* ปรารถนา บรรจงสร้าง รับบทเป็น อายะโกะ
* พิมพ์ลดา ไชยปรีชาวิทย์ รับบทเป็น ฟูมิโกะ
* ฮารุ สุขประกอบ รับบทเป็น อุเอโนะ นานะ
* บัณฑิตา ศรีนวลนัด รับบทเป็น ทากาฮาชิ เมกุมิ
* พนมกร ตังทัตสวัสดิ์ รับบทเป็น เคน
* ภัคศรุจน์ นาคาฮาร่า รับบทเป็น นาบุ
* ชลัฏ ณ สงขลา รับบทเป็น  ชุน
* โชโก ทานิกาวา  

### รับเชิญ
* ทรงสิทธิ์ รุ่งนพคุณศรี รับบทเป็น โอะซามุ มากิ
* ชาตโยดม หิรัณยัษฐิติ รับบทเป็น อิจิโร่ โอะนิซึกะ
* ดอม เหตระกูล รับบทเป็น ริกิ มิซาว่า
* สุทธิดา เกษมสันต์ ณ อยุธยา รับบทเป็น แม่ของโอะนิซึกะ ริว/สแตนด์อินของ มายูมิ (ญาญ่า) ในฉากโหนผ้า
* วชิรวิชญ์ วัฒนภักดีไพศาล รับบท ยูจิ (วัยรุ่น)
* อภินันท์ ประเสริฐวัฒนกุล รับบทเป็น พ่อของโอะนิซึกะ ริว
* ด.ช. ภาคภูเสฏฐ์ ชาครวิโรจน์ รับบทเป็น โอะนิซึกะ/ตะวัน (วัยเด็ก)
* ด.ญ. ปุณณดา วอสเบียน รับบทเป็น อนิกะนะ ริว

## เพลงประกอบละคร
* "ครอสส์เลิฟ" - ขับร้องโดย วชิระกฤช พุกพบสุข และ ลุลา (เพลงเปิด)
* "แล้วเราจะได้รักกันไหม" ขับร้องโดย ณเดชน์ คูกิมิยะ และ อุรัสยา เสปอร์บันด์ (เพลงปิด)
* "คนไม่ดี" ขับร้องโดย พิชญะ นิธิไพศาลกุล

## การตอบรับ
### รางวัล

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2557
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ที่กำกับโดย กฤษณ์ ศุกระมงคล
หมวดหมู่:ละครโทรทัศน์โดยเมคเกอร์กรุ๊ป
หมวดหมู่:ละครโทรทัศน์ที่ถ่ายทำในประเทศญี่ปุ่น
หมวดหมู่:ละครโทรทัศน์ไทยในคริสต์ทศวรรษ 2010
หมวดหมู่:ละครโทรทัศน์ที่สร้างจากนวนิยายไทย
อาสนวิหารนิส

**อาสนวิหารนิส** () หรือชื่อเต็มว่า **อาสนวิหารนักบุญเรปาราตาแห่งนิส** (; ) เป็นอาสนวิหารโรมันคาทอลิกประจำมุขมณฑลนิส ตั้งอยู่ที่ในเขตเมืองเก่าของนิส (Vieux Nice) จังหวัดอาลป์-มารีตีม ในแคว้นพรอว็องซาลป์โกตดาซูร์ ประเทศฝรั่งเศส สร้างขึ้นเพื่ออุทิศแด่แม่พระรับเกียรติยกขึ้นสวรรค์และนักบุญเรปาราตา ขึ้นทะเบียนเป็นอนุสรณ์สถานทางประวัติศาสตร์ของประเทศฝรั่งเศสเมื่อปี ค.ศ. 1906

อาสนวิหารถูกสร้างขึ้นตอนแรกโดยหันหน้าทางทิศเหนือเป็นทรงสี่เหลี่ยมผืนผ้า ต่อมาได้สร้างใหม่ตามต้นแบบของโบสถ์ซานตาซูซานาที่กรุงโรม เป็นทรงกางเขนหันหน้าทางทิศตะวันออก พร้อมทั้งหอหลังคาโดมที่มุงด้วยกระเบื้องเคลือบแบบเจนัวตั้งอยู่ตรงกลางวิหาร สถาปัตยกรรมของตัววิหารเป็นแบบบาโรก

ภายหลังมีการปรับปรุงเพิ่มเติม รวมถึงหอระฆังซึ่งสร้างระหว่างปี ค.ศ. 1731 ถึง ค.ศ. 1757 ซึ่งบดบังทัศนียภาพของโดมในบางส่วน ต่อมาในระหว่างปี ค.ศ. 1825 ถึง ค.ศ. 1830 ได้มีการตกแต่งหน้าบันฝั่งทิศตะวันตกใหม่เป็นแบบฟื้นฟูบาโรก ต่อมาระหว่างปี ค.ศ. 1900 ถึง ค.ศ. 1903 ได้มีการสร้างต่อเติมมุขโค้งขนาบบริเวณร้องเพลงสวดทั้งสองด้าน 

ภายในอาสนวิหารมีการตกแต่งแบบบาโรก ประกอบด้วยโบสถ์น้อยจำนวน 10 หอ ซึ่งแต่ละหอสร้างอุทิศให้นักบุญต่าง ๆ บริเวณแท่นบูชาประกอบด้วยภาพตกแต่งเกี่ยวกับพระนางมารีย์พรหมจารีและนักบุญเรปาราตา ผู้ที่ได้รับการอุทิศถวาย และยังเก็บเรลิกไว้ตั้งแต่ปี ค.ศ. 1690 เป็นต้นมา

## ประวัติ
อาสนวิหารได้สร้างบนโบสถ์นักบุญปงส์ราวต้นคริสต์ศตวรรษที่ 13 และต่อมาได้กลายเป็นโบสถ์ประจำเขตแพริชในปี ค.ศ. 1246

ในช่วงครึ่งศตวรรษแรกของคริสต์ศตวรรษที่ 16 ได้มีการย้ายที่ตั้งของบิชอปของมุขมณฑลนิส จากอาสนวิหารซีมีเย ที่ตั้งอยู่บนเนินเขาปราสาท ที่มองลงมาเห็นตัวเมืองนิส โดยทำพิธีย้ายมาที่โบสถ์นักบุญเรปาราตาแห่งนี้ โดยมีผู้ทำพิธีคือบิชอปลุยจี ปัลลาวีชีนี พร้อมทั้งชาร์ล เอมานุแอลที่ 1 ดยุกแห่งซาวอย โดยเรียกชื่ออาสนวิหารนี้ว่า *chiesa-cattedrale* ซึ่งต่อมาในปี ค.ศ. 1649 ได้ขยับขยายตัววิหารที่มีขนาดเล็กเกินไป โดยบิชอปดีดีเย ปาเลอตี ได้ว่าจ้างสถาปนิกฌ็อง-อ็องเดร กีแบร์โต เพื่อสร้างให้มีความสง่างามสมฐานะของเมืองนิส

ต่อมาโบสถ์ได้รับการยกฐานะเป็นอาสนวิหารน้อย () เมื่อวันที่ 27 พฤษภาคม ค.ศ. 1949

## อ้างอิง

## แหล่งข้อมูลอื่น

* เว็บไซต์กระทรวงวัฒนธรรมฝรั่งเศส: อาสนวิหารนิส 
* Monum.fr: อาสนวิหารนิส 
* Structurae.de: อาสนวิหารนิส 

นิส
หมวดหมู่:สิ่งก่อสร้างในคริสต์ศตวรรษที่ 16
หมวดหมู่:สิ่งก่อสร้างในคริสต์ศตวรรษที่ 17
หมวดหมู่:สิ่งก่อสร้างในคริสต์ศตวรรษที่ 18
หมวดหมู่:อนุสรณ์สถานทางประวัติศาสตร์แห่งฝรั่งเศส
หมวดหมู่:สิ่งก่อสร้างในนิส
อาสนวิหารอาวีญง

**อาสนวิหารอาวีญง** () หรือชื่อเต็มว่า **อาสนวิหารแม่พระแห่งอาวีญง** () คำว่า *des Doms* มาจากภาษาละตินว่า *Domus episcopali* แปลตามศัพท์ว่า "จากบ้านของมุขนายก" โดยสันนิษฐานจากสถานที่ตั้งของที่พักประจำตำแหน่งของอัครมุขนายกแห่งอาวีญง ซึ่งเคยเป็นส่วนหนึ่งของวิหารเดิมที่สร้างแต่ราวคริสต์ศตวรรษที่ 4 และถูกทำลายลงช่วงคริสต์ศตวรรษที่ 8 เป็นอาสนวิหารโรมันคาทอลิกประจำอัครมุขมณฑลอาวีญง ตั้งอยู่ในเขตพระราชวังพระสันตะปาปาแห่งอาวีญงในเมืองอาวีญง จังหวัดโวกลูซ แคว้นพรอว็องซาลป์โกตดาซูร์ ประเทศฝรั่งเศส อาสนวิหารแห่งนี้สร้างขึ้นเพื่ออุทิศแด่พระนางมารีย์พรหมจารี สร้างในสถาปัตยกรรมโรมาเนสก์แบบพรอว็องส์ โดยสร้างเมื่อปี ค.ศ. 1150 และได้รับการขยับขยายเพิ่มเติมส่วนของเหล่าโบสถ์น้อย () ในระหว่างช่วงคริสต์ศตวรรษที่ 14 ถึง 17

จุดสำคัญของอาสนวิหารได้แก่รูปปั้นทองพระนางมารีย์พรหมจารีประดิษฐานอยู่บนยอดหอระฆังทางทิศตะวันตกอันเป็นเอกลักษณ์ และนอกเหนือจากงานศิลปะชั้นเยี่ยมด้านในของวิหาร ยังมีสิ่งที่ขึ้นชื่อว่างดงามที่สุด ได้แก่ มอโซเลียมของสมเด็จพระสันตะปาปาจอห์นที่ 22 อันถือว่าเป็นงานศิลปะการแกะสลักแบบศิลปะกอทิกชั้นเยี่ยมของคริสต์ศตวรรษที่ 14

อาสนวิหารอาวีญงได้ขึ้นทะเบียนเป็นอนุสรณ์สถานทางประวัติศาสตร์ของประเทศฝรั่งเศสเมื่อปี ค.ศ. 1840 และต่อมาเป็นมรดกโลกโดยยูเนสโกในปี ค.ศ. 1995 ร่วมกับพระราชวังพระสันตะปาปาแห่งอาวีญง

## อ้างอิง

## ดูเพิ่ม
* อาวีญงปาปาซี
* พระราชวังพระสันตะปาปา
* ปาแลเดปัป

หมวดหมู่:พระราชวังในประเทศฝรั่งเศส
หมวดหมู่:พระสันตะปาปา
อาวีญง
หมวดหมู่:แหล่งมรดกโลกในประเทศฝรั่งเศส
หมวดหมู่:แหล่งมรดกโลกทางวัฒนธรรม
หมวดหมู่:คริสต์ศาสนสถานแบบกอทิก
หมวดหมู่:สิ่งก่อสร้างในอาวีญง
หมวดหมู่:อนุสรณ์สถานทางประวัติศาสตร์แห่งฝรั่งเศส
ไอแอพิตัส (ดาวบริวาร)

**ไอแอพิตัส** (;) บางครั้งบางคราวก็เรียกว่า **เจพิตัส** (), เป็นดาวบริวารที่ใหญ่ที่สุดอันดับที่ 3 ของดาวเสาร์ และใหญ่ที่สุดอันดับที่ 11 ในระบบสุริยะ เมื่อเทียบกับดวงจันทร์ของโลก รัศมีของมันมีประมาณ 42% และความหนาแน่นเกี่ยวกับ 32.5% ส่งผลให้มวลประมาณ 2.5% ของดวงจันทร์ของโลก

## อ้างอิง

## แหล่งข้อมูลอื่น

* Cassini mission page&nbsp;– Iapetus 
* Discussion of Iapetus dated October 2007 
* Iapetus Profile  at NASA's Solar System Exploration site
* The Planetary Society: Iapetus 
* ''Astronomy Picture of the Day'' article on Iapetus
* Mirror Objects in the Solar System?&nbsp;– refereed article discussing the speculative mirror matter, and Iapetus in this context
* A Moon with a View &nbsp;– Richard C. Hoagland's imaginative discussion of Iapetus's oddities
* New attempts to crack Saturn's 'walnut' moon&nbsp;– equatorial ridge formation theories
* Cassini images of Iapetus 
* Images of Iapetus at JPL's Planetary Photojournal
* Movie of Iapetus's rotation  at the National Oceanic and Atmospheric Administration site
* Iapetus basemap (May 2008) from Cassini images 
* Iapetus atlas (October 2008) from Cassini images
* Iapetus nomenclature and Iapetus map with feature names from the USGS planetary nomenclature page
* Flight over Iapetus (video)

หมวดหมู่:ดาวบริวารของดาวเสาร์
หมวดหมู่:วัตถุทางดาราศาสตร์ที่ค้นพบในปี พ.ศ. 2214
เคปเลอร์-37บี

**เคปเลอร์-37บี** () เป็นดาวเคราะห์นอกระบบที่โคจรรอบดาวเคปเลอร์-37 อยู่ในกลุ่มดาวพิณ ในเดือนกุมภาพันธ์ 2013 เป็นดาวเคราะห์ที่เล็กที่สุดค้นพบรอบดาวลำดับหลักที่มีมวลและรัศมีเล็กน้อยมากกว่าดวงจันทร์ของโลก

## อ้างอิง

หมวดหมู่:ดาวเคราะห์นอกระบบที่ค้นพบในปี พ.ศ. 2556
หมวดหมู่:ดาวเคราะห์ที่ค้นพบโดยกล้องโทรทรรศน์อวกาศเคปเลอร์
หมวดหมู่:กลุ่มดาวพิณ
หมวดหมู่:ดาวเคราะห์คล้ายโลก
แขวงบางพลัด

**บางพลัด** เป็นเขตการปกครองระดับแขวง 1 ใน 4 แห่งของเขตบางพลัด ซึ่งได้แก่ แขวงบางพลัด แขวงบางอ้อ แขวงบางบำหรุ แขวงบางยี่ขัน กรุงเทพมหานคร เดิมเป็นพื้นที่รอบนอกซึ่งเป็นพื้นที่สวนป่ามาก่อน แต่ในปัจจุบันมีความเจริญอย่างรวดเร็วและเป็นแหล่งที่อยู่อาศัยหนาแน่นมากขึ้น

## ที่ตั้งและอาณาเขต
แขวงบางพลัดตั้งอยู่ริมฝั่งตะวันตกของแม่น้ำเจ้าพระยา ทางทิศตะวันออกเฉียงเหนือของฝั่งธนบุรี มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้
* **ทิศเหนือ** ติดต่อกับตำบลวัดชลอและตำบลบางกรวย (อำเภอบางกรวย จังหวัดนนทบุรี) มีทางรถไฟสายใต้เป็นเส้นแบ่งเขต
* **ทิศตะวันออก** ติดต่อกับแขวงบางอ้อ (เขตบางพลัด) แขวงถนนนครไชยศรี และแขวงวชิรพยาบาล (เขตดุสิต) มีคลองบางพลัดและแนวกึ่งกลางแม่น้ำเจ้าพระยาเป็นเส้นแบ่งเขต
* **ทิศใต้** ติดต่อกับแขวงบางยี่ขัน แขวงบางบำหรุ (เขตบางพลัด) และแขวงอรุณอมรินทร์ (เขตบางกอกน้อย) มีถนนสิรินธรและถนนบรมราชชนนีเป็นเส้นแบ่งเขต
* **ทิศตะวันตก** ติดต่อกับแขวงตลิ่งชัน (เขตตลิ่งชัน) มีคลองบางกอกน้อยเป็นเส้นแบ่งเขต

## เส้นทางหลัก
* ถนนจรัญสนิทวงศ์
* ถนนสิรินธร

## อ้างอิง

บางพลัด
ฌูเวา โมตีญู

**ฌูเวา ฟีลีปึ อีรียา ซังตุช โมตีญู** (; เกิดวันที่ 8 กันยายน ค.ศ. 1986) เป็นนักฟุตบอลอาชีพชาวโปรตุเกส ปัจจุบันเล่นในตำแหน่งกองกลางให้กับวุลเวอร์แฮมป์ตันวอนเดอเรอส์ และทีมชาติโปรตุเกส 

เขาเริ่มเล่นฟุตบอลอาชีพกับสโมสรสปอร์ติงก่อนจะย้ายมาอยู่กับโปร์ตู ในปี ค.ศ. 2010 เขาได้รับตำแหน่งแชมป์ 11 ครั้งจาก 2 สโมสรรวมกัน ในฐานะนักฟุตบอลทีมชาติ เขาลงเล่นให้ทีมชาติตั้งแต่ ค.ศ. 2005 โดยเป็นตัวแทนทีมชาติแข่งขันฟุตบอลชิงแชมป์แห่งชาติยุโรป 2 ครั้ง

หมวดหมู่:นักฟุตบอลชาวโปรตุเกส

หมวดหมู่:กองกลางฟุตบอล
หมวดหมู่:นักฟุตบอลทีมชาติโปรตุเกส
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:ผู้เล่นสโมสรฟุตบอลโปร์ตู
หมวดหมู่:ผู้เล่นสโมสรฟุตบอลวุลเวอร์แฮมป์ตันวอนเดอเรอส์
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในชุดชนะเลิศฟุตบอลชิงแชมป์แห่งชาติยุโรป
หมวดหมู่:ผู้เล่นในชุดชนะเลิศยูฟ่าเนชันส์ลีก
หมวดหมู่:บุคคลจากบาไรรู
หมวดหมู่:บุคคลจากเขตฟารู
วิทยุแร่

[thumb|เครื่องรับวิทยุแร่ พร้อม[หูฟังแร่]]

**วิทยุแร่** () เป็นเครื่องรับวิทยุอย่างง่าย นิยมใช้กันในยุคแรก ๆ ของวงการวิทยุ สามารถทำงานได้โดยไม่ต้องใช้ไฟฟ้า มีส่วนประกอบพื้นฐานเป็นสายอากาศยาว ไดโอด และหูฟังแร่

วิทยุชนิดนี้ จะรับคลื่นระบบ AM และเปล่งเสียงออกมาโดยอาศัยพลังงานที่ได้จากคลื่นวิทยุโดยตรง

## อ้างอิง

หมวดหมู่:การออกแบบอิเล็กทรอนิกส์
หมวดหมู่:วิทยุ
รุย ปาตรีซียู

**รุย เปดรู ดุช ซังตุช ปาตรีซียู** (; เกิด 15 กุมภาพันธ์ ค.ศ. 1988) เป็นนักฟุตบอลอาชีพชาวโปรตุเกส ปัจจุบันเล่นในตำแหน่งผู้รักษาประตูให้แก่อาตาลันตา และทีมชาติโปรตุเกส

## อ้างอิง

## แหล่งข้อมูลอื่น

*
*
*
*

หมวดหมู่:นักฟุตบอลชาวโปรตุเกส
หมวดหมู่:นักฟุตบอลทีมชาติโปรตุเกส
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
หมวดหมู่:ผู้เล่นสโมสรฟุตบอลวุลเวอร์แฮมป์ตันวอนเดอเรอส์
หมวดหมู่:ผู้เล่นสมาคมกีฬาโรมา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในเซเรียอา
หมวดหมู่:ผู้เล่นในชุดชนะเลิศฟุตบอลชิงแชมป์แห่งชาติยุโรป
หมวดหมู่:ผู้เล่นในชุดชนะเลิศยูฟ่าเนชันส์ลีก
หมวดหมู่:บุคคลจากเขตไลรีอา
หมวดหมู่:ผู้เล่นในชุดชนะเลิศยูฟ่าคอนเฟอเรนซ์ลีก
หูฟังแร่

thumb|upright|หูฟังแร่

**หูฟังแร่** () เป็นหูฟังซึ่งทำจากแร่ผลึก ที่มีปรากฏการณ์เปียโซอิเล็กตริก เปลี่ยนแรงดันไฟฟ้า เป็นการยืดหดของตัวลำโพงหูฟัง ทำให้เกิดการสั่นสะเทือนเป็นเสียงออกมาตามแรงดันไฟฟ้าที่จ่าย

หูฟังแร่ จะมีลักษณะเฉพาะคือ ต้องการพลังงานน้อย (อิมพีแดนซ์สูง) ความไวสูง แต่คุณภาพเสียงจะไม่ดีนัก ลักษณะของตัวหูฟังที่เห็นได้ชัดคือ รูปร่างที่เป็นปุ่มยื่นเข้าไปในช่องหูของผู้ฟัง และมักผลิตมาเป็นหูฟังข้างเดียว

การใช้งานส่วนใหญ่จะอยู่ในวิทยุแร่ และวิทยุทรานซิสเตอร์ยุคแรก ๆ

## อ้างอิง

หมวดหมู่:หูฟัง
ลูอิส โฮลต์บี

**ลูอิส แฮร์รี โฮลต์บี** () เกิดวันที่ 18 กันยายน ค.ศ. 1990 เป็นนักฟุตบอลชาวเยอรมัน เล่นตำแหน่งกองกลางให้กับแบล็กเบิร์นโรเวอส์ในแชมเปียนชิป

## อ้างอิง

หมวดหมู่:นักฟุตบอลชาวเยอรมัน
หมวดหมู่:ชาวเยอรมันเชื้อสายอังกฤษ
หมวดหมู่:นักฟุตบอลทีมชาติเยอรมนี
หมวดหมู่:ผู้เล่นสโมสรฟุตบอลชัลเคอ 04
หมวดหมู่:ผู้เล่นเฟาเอ็ฟเอ็ล โบคุม
หมวดหมู่:ผู้เล่นแอร์สเทอ เอ็ฟเอ็สเฟา ไมนทซ์ 05
หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:ผู้เล่นสโมสรฟุตบอลฟูลัม
หมวดหมู่:ผู้เล่นฮัมบัวร์เกอร์ เอ็สเฟา
หมวดหมู่:ผู้เล่นสโมสรฟุตบอลแบล็กเบิร์นโรเวอส์
หมวดหมู่:ผู้เล่นในบุนเดิสลีกา
หมวดหมู่:ผู้เล่นในพรีเมียร์ลีก
หมวดหมู่:กองกลางฟุตบอล
หมวดหมู่:บุคคลจากรัฐไรน์ลันท์-ฟัลทซ์
คณิตศาสตร์บริสุทธิ์

โดยทั่วไปแล้ว **คณิตศาสตร์บริสุทธิ์** คือวิชาคณิตศาสตร์ที่ศึกษาความคิดเชิงนามธรรมทั้งหมด ตั้งแต่คริสต์ศตวรรษที่ 18 เป็นต้นมา วิชานี้ได้เป็นส่วนหนึ่งของกิจกรรมทางคณิตศาสตร์ บางครั้งจัดเป็นคณิตศาสตร์เชิงความคิด และในบางครั้งการศึกษานี้เป็นความต้องการของศาสตร์อื่น ๆ เช่น การเดินเรือ ฟิสิกส์ ดาราศาสตร์ วิศวกรรมศาสตร์ เป็นต้น

มุมมองหนึ่งของคณิตศาสตร์บริสุทธิ์ บอกว่า *คณิตศาสตร์บริสุทธิ์ไม่จำเป็นที่จะไม่เป็น[[คณิตศาสตร์ประยุกต์]]* กล่าวคือ สามารถศึกษาสิ่งใด ๆ เชิงนามธรรมตามธรรมชาติของมันโดยแท้ และไม่จำเป็นต้องคิดถึงความเป็นจริงในโลก แม้ว่ามุมมองของคณิตศาสตร์บริสุทธิ์และคณิตศาสตร์ประยุกต์ตั้งอยู่บนปรัชญาที่ต่างกัน สองศาสตร์นี้มีส่วนที่ทับซ้อนกันอยู่มาก ดังเช่น นักคณิตศาสตร์ประยุกต์ใช้สิ่งที่มักเรียกว่าคณิตศาสตร์บริสุทธิ์ ในการสร้างแบบจำลองสิ่งที่เกิดในโลกแห่งความเป็นจริง ในขณะที่นักคณิตศาสตร์บริสุทธิ์มักมีแรงบันดาลใจในการทำวิจัยจากปรากฏการณ์ทางธรรมชาติหรือเหตุการณ์ทางสังคม

## อ้างอิง

หมวดหมู่:คำศัพท์คณิตศาสตร์
หมวดหมู่:คณิตศาสตร์
คณะพระคาร์ดินัล

[thumb|340x340px|คณะพระคาร์ดินัลในชุดอาภรณ์สีแดง เข้าร่วมพิธีปลงพระศพ[สมเด็จพระสันตะปาปายอห์น ปอลที่ 2 (ค.ศ. 2005)|left]]
**คณะพระคาร์ดินัล** () เป็นองค์กรที่สมาชิกประกอบด้วยพระคาร์ดินัลทั้งหมดในคริสตจักรโรมันคาทอลิก มีหน้าที่ถวายคำปรึกษาแก่พระสันตะปาปาในกิจการต่าง ๆ ในศาสนจักรเมื่อทรงเรียกประชุม (consistory) เมื่อตำแหน่งพระสันตะปาปาว่างลงไม่ว่าจะด้วยพระสันตะปาปาสิ้นพระชนม์หรือสละสมณศักดิ์ คณะพระคาร์ดินัลที่อายุไม่เกิน 80 ปี ก็จะมาร่วมการประชุมเลือกสันตะปาปาพร้อมกัน อำนาจหน้าที่ของคณะพระคาร์ดินัลเป็นไปตามสมณธรรมนูญ Universi Dominici Gregis และกฎหมายหลักแห่งนครรัฐวาติกัน

ในอดีตพระคาร์ดินัลคือนักบวชผู้ทำหน้าที่รับใช้พระสันตะปาปาในกรุงโรม ส่วนคณะพระคาร์ดินัลเริ่มเกิดขึ้นในช่วงที่จักรพรรดิไฮน์ริชที่ 6 แห่งจักรวรรดิโรมันอันศักดิ์สิทธิ์ขึ้นครองราชย์ทั้งที่พระชนมายุเพียง 6 พรรษา ทางฝ่ายคริสตจักรจึงทำการปฏิรูปกริกอเรียนซึ่งมีผลให้การแต่งตั้งพระสันตะปาปาเป็นกิจของคริสตจักรฝ่ายเดียว จักรพรรดิโรมันอันศักดิ์สิทธิ์ไม่มีสิทธิ์ก้าวก่ายได้อีกต่อไป 

หัวหน้า (dean) และรองหัวหน้าคณะพระคาร์ดินัล จะได้รับเลือกจากพระคาร์ดินัลที่เป็นมุขนายกประจำมุขมณฑลรอบกรุงโรม ทำหน้าที่เป็นประธานและรองประธานเมื่อมีการประชุมคณะพระคาร์ดินัล อย่างไรก็ตามหัวหน้าคณะพระคาร์ดินัลไม่มีอำนาจปกครองพระคาร์ดินัลอื่น ๆ แต่ถือว่าเป็นบุคคลอันดับหนึ่งในบรรดาผู้ที่เท่าเทียมกัน ()

ตำแหน่งสำคัญในคริสตจักรโรมันคาทอลิกที่ได้เป็นสมาชิกคณะพระคาร์ดินัล เช่น พระคาร์ดินัลเลขาธิการแห่งรัฐ สมณมนตรีว่าการสมณะกระทรวงต่าง ๆ กาแมร์เลนโกแห่งคริสตจักรโรมันอันศักดิ์สิทธิ์ อุปมุขนายกแห่งกรุงโรม อัครบิดรแห่งเวนิส อัครบิดรแห่งลิสบอน รวมทั้งสมาชิกทุกองค์ในสมณกรรมาธิการนครรัฐวาติกัน

## อ้างอิง

หมวดหมู่:พระคาร์ดินัล
หมวดหมู่:องค์การระหว่างประเทศ
หัวใจลัดฟ้า

**หัวใจลัดฟ้า** ละครโทรทัศน์แนว โรแมนติก-ดราม่า เป็น **บทประพันธ์**ของ ลัคนทิน นำมาสร้างเป็นละครโทรทัศน์ไทย โดย บุษบา

## เพลงประกอบละคร
* **เพลง ที่ที่เรารักกัน** ขับร้องโดย รัฐภูมิ โตคงทรัพย์

## นักแสดง

## อ้างอิง

หมวดหมู่:ละครโทรทัศน์ไทย
หมวดหมู่:ละครโทรทัศน์โดยเรดดราม่า
หมวดหมู่:ละครโทรทัศน์ไทยในปี พ.ศ. 2548
หมวดหมู่:ละครโทรทัศน์ช่อง 3
อาสนวิหารอารัส

**อาสนวิหารอารัส** () หรือชื่อเต็มว่า **อาสนวิหารแม่พระและนักบุญวัสต์แห่งอารัส** () เป็นอาสนวิหารโรมันคาทอลิกประจำมุขมณฑลอารัส ตั้งอยู่ที่เมืองอารัส จังหวัดปาดกาแล แคว้นโอดฟร็องส์ ประเทศฝรั่งเศส สร้างขึ้นเพื่ออุทิศแด่พระนางมารีย์พรหมจารีและนักบุญวัสต์แห่งอารัส ตัวอาสนวิหารได้ขึ้นทะเบียนเป็นอนุสรณ์สถานทางประวัติศาสตร์ของประเทศฝรั่งเศสเมื่อปี ค.ศ. 1906

อาสนวิหารเดิมสร้างระหว่างปี ค.ศ. 1030 และ ค.ศ. 1393 ในสถาปัตยกรรมกอทิกอย่างงดงามที่สุดแห่งหนึ่งของฝรั่งเศสตอนเหนือ จนกระทั่งถูกทำลายลงในสมัยปฏิวัติฝรั่งเศส และส่วนของอารามนักบุญวัสต์ () ซึ่งเป็นกลุ่มอาคารที่ติดกันได้ถูกเปลี่ยนเป็นโรงพยาบาลและคลังแสง ซึ่งในปัจจุบันเป็นกลุ่มอาคารพิพิธภัณฑ์วิจิตรศิลป์แห่งอารัส (ตั้งแต่ปี ค.ศ. 1825) และหอสมุดแห่งอารัส อนึ่ง อาสนวิหารหลังเก่ายังใช้เป็นที่ฝังศพของหลุยส์แห่งบูร์บง เคานต์แห่งแวร์ม็องดัว พระโอรสนอกสมรสของพระเจ้าหลุยส์ที่ 14 แห่งฝรั่งเศส กับดัชเชสหลุยส์ เดอ ลา วาเลียร์ (พระสนม) 

ต่อมาในปี ค.ศ. 1883 ได้มีการสร้างโบสถ์สำหรับอารามแห่งนี้ขึ้นใหม่โดยสร้างต่อเนื่องกันเป็นกลุ่มอาคารในรูปแบบสถาปัตยกรรมแบบคลาสสิก และต่อมาได้ใช้เปลี่ยนสถานะโบสถ์หลังนี้มาเป็นอาสนวิหารตามดำริของพระคาร์ดินัลหลุยส์ เรอเน เอดัวร์ เดอ รออ็อง เพื่อทดแทนอาสนวิหารแบบกอทิกหลังเดิมที่ถูกทำลายลง 

ต่อมาช่วงสงครามโลกครั้งที่ 1 ในปี ค.ศ. 1917 อาสนวิหารและหมู่อาคารของอารามได้ถูกทำลายลงจากผลของสงคราม และได้ถูกสร้างใหม่ในรูปขนาดและรูปแบบเดิม ตั้งแต่ปี ค.ศ.1920 โดยปีแยร์ ปาแก สถาปนิกชำนาญการด้านอนุสรณ์สถานทางประวัติศาสตร์แห่งฝรั่งเศส กินเวลาบูรณปฏิสังขรณ์ทั้งสิ้นรวม 14 ปี

left|thumb|ทางเข้าหลักของอาสนวิหารซึ่งรอดจากการถูกทำลายในระหว่างสงคราม

## อ้างอิง

อารัส
หมวดหมู่:สิ่งก่อสร้างในจังหวัดปาดกาแล
หมวดหมู่:สิ่งก่อสร้างในคริสต์ศตวรรษที่ 16
หมวดหมู่:สิ่งก่อสร้างในคริสต์ศตวรรษที่ 17
หมวดหมู่:สิ่งก่อสร้างในคริสต์ศตวรรษที่ 18
หมวดหมู่:อนุสรณ์สถานทางประวัติศาสตร์แห่งฝรั่งเศส
สนามข่าว 7 สี

**สนามข่าว 7 สี** และ **สนามข่าวเสาร์-อาทิตย์** เป็นรายการโทรทัศน์ประเภทรายการข่าวและเหตุการณ์ปัจจุบันของฝ่ายข่าวช่อง 7HD ที่สร้างความเข้มข้นและครบถ้วนในการรายงานของคนข่าวภาคสนามส่งตรงจากพื้นที่จริง ด้วยเนื้อหาและภาพที่ฉีกและแตกต่างไปจากรูปแบบของรายการข่าวอื่น ๆ โดยรายการนี้เป็นหนึ่งใน 3 รายการ ที่มีสถานะเทียบเท่ากับรายการภาคเช้าของช่อง 7HD โดยออกอากาศต่อเนื่องจากรายการ จ้อข่าวเช้า (เช้าข่าว 7 สี ตั้งแต่วันที่ 1 ตุลาคม 2557 - 31 พฤษภาคม 2567) และรายการ เช้านี้ที่หมอชิต ส่วนรายการในวันเสาร์-อาทิตย์ มีสถานะเทียบเท่ากับรายการภาคเช้าในวันเสาร์-อาทิตย์ (เดิมมีสถานะเป็นรายการข่าวที่ออกอากาศต่อเนื่องจากละครภาคค่ำ) โดยออกอากาศทุกวันจันทร์ - วันศุกร์ 07:00 - 08:20 น. และ รายการสนามข่าวเสาร์-อาทิตย์ ออกอากาศทุกวันเสาร์และวันอาทิตย์ 05:30 - 06:45 น.

**สนามข่าวกีฬา** ก็เป็นรายการหลัง สนามข่าว 7 สี จบลงที่เน้นเรื่องกีฬา เวลา 15 นาที

## รูปแบบรายการ
**สนามข่าว 7 สี** และ **สนามข่าวเสาร์-อาทิตย์** เป็นรายการข่าวของคนข่าวภาคสนาม ในคอนเซปต์ที่พร้อมจะติดตามทุกเรื่องที่คุณสนใจ ในทุกพื้นที่ไม่ว่าจะใกล้ไกลแค่ไหน ให้ดูง่ายได้ความจริง และโปร่งใส รายงานข่าวผ่านผู้สื่อข่าวที่มากด้วยประสบการณ์

**สนามข่าวกีฬา** ก็เป็นรายการรูปแบบเดียวกับกับ รายการหลัก แต่เน้นเรื่องกีฬามากกว่า

## ระยะเวลาออกอากาศ
### สนามข่าว 7 สี
* **วันจันทร์ - ศุกร์**
** 07:00 - 08:45(1 ตุลาคม 2557 -27 กุมภาพันธ์ 2558)
** 07:00 - 09:00(2 มีนาคม - 30 กันยายน 2558)
** 07:30 - 09:30ครั้งที่ 1 (1 ตุลาคม 2558 - 13 ตุลาคม 2559)ครั้งที่ 2 (14 พฤศจิกายน 2559 - 31 มีนาคม 2560)ครั้งที่ 3 (1 ตุลาคม 2561 - 30 พฤศจิกายน 2564)
** 07:45 - 10:00(17 ตุลาคม - 11 พฤศจิกายน 2559)
** 07:30 - 09:50(3 เมษายน 2560 - 28 กันยายน 2561)
** 07:30 - 09:20 น.(1 ธันวาคม - 31 ธันวาคม 2564)
** 07:30 - 09:15 น.ครั้งที่ 1 (3 มกราคม - 1 กรกฎาคม 2565)ครั้งที่ 2 (1 มีนาคม - 31 พฤษภาคม 2566)ครั้งที่ 3 (3 กรกฎาคม 2566 - 31 พฤษภาคม 2567)
** 07:30 - 09:05 น.ครั้งที่ 1 (4 กรกฎาคม 2565 - 28 กุมภาพันธ์ 2566)ครั้งที่ 2 (3 มิถุนายน - 31 ธันวาคม 2567)
** 07:30 - 09:25 น.(1 - 30 มิถุนายน พ.ศ. 2566)
** 07:30 - 08:55 น.(1 มกราคม - 28 กุมภาพันธ์ พ.ศ. 2568)
** 07:00 -  08:20 น.(3 มีนาคม 2568 - ปัจจุบัน)

### สนามข่าวเสาร์-อาทิตย์
* **วันเสาร์ - อาทิตย์**
** 22:30 - 22:45 น.(1 มิถุนายน 2557 - 31 ธันวาคม 2560)
** 5:00 - 6:40 น.(6 มกราคม - 30 กันยายน 2561)
** 5:10 - 6:55 น.(6 ตุลาคม - 16 ธันวาคม 2561)
** 4:40 - 6:55 น.(22 ธันวาคม 2561 - 27 มิถุนายน 2564)
** 4:40 - 7:00 น.(3 กรกฎาคม - 26 ธันวาคม 2564)
** 4:40 - 6:45 น.(17 มิถุนายน 2566 - 26 พฤษภาคม 2567)
** 5:30 - 6:40 น.(1 มิถุนายน - 13 ตุลาคม 2567)
** 5:30 - 6:45 น.(19 ตุลาคม 2567 - ปัจจุบัน)
***วันเสาร์**
** 4:40 - 7:00 น.(1 มกราคม - 31 ธันวาคม 2565)
** 4:30 - 6:45 น.(7 มกราคม - 10 มิถุนายน 2566)
* **วันอาทิตย์**
** 4:40 - 6:55 น.(2 มกราคม - 25 ธันวาคม 2565)
** 4:40 - 6:40 น.(1 มกราคม - 11 มิถุนายน 2566)

## ผู้ประกาศข่าว
### สนามข่าว 7 สี

### สนามข่าวกีฬา

### สนามข่าว เสาร์-อาทิตย์

### '''ผู้ประกาศข่าวในอดีต'''

หมวดหมู่:รายการภาคเช้าในประเทศไทย
หมวดหมู่:รายการโทรทัศน์ช่อง 7 เอชดี
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2557
หมวดหมู่:รายการข่าวไทยในคริสต์ทศวรรษ 2010
หมวดหมู่:รายการข่าวไทยในคริสต์ทศวรรษ 2020
แอนติโปรตอน

**แอนติโปรตอน** () หรือชื่อที่รู้จักกันน้อยกว่าคือ **เนกาตรอน** () หรือ  (อ่านว่า *พีบาร์*) เป็นปฏิยานุภาคของโปรตอน แอนติโปรตอนนั้นเสถียร แต่โดยทั่วไปมีอายุสั้น เพราะการชนกับโปรตอนจะทำให้อนุภาคทั้งสองประลัยในการระเบิดของพลังงาน

พอล ดิแรกทำนายการมีอยู่ของแอนติโปรตอนซึ่งมีประจุไฟฟ้า -1 ตรงข้ามกับประจุไฟฟ้า +1 ของโปรตอน ในการบรรยายรางวัลโนเบลปี 1933 ดิแรกได้รับรางวัลโนเบลสำหรับการตีพิมพ์สมการดิแรกของเขาซึ่งทำนายการมีผลเฉลยบวกและลบของสมการพลังงาน (E = mc^2) ของไอน์สไตน์ เมื่อปี 1928 ก่อนหน้านี้ และการมีอยู่ของโพสิตรอน ปฏิยานุภาคของอิเล็กตรอน ซึ่งมีประจุบวกและสปินตรงข้ามกับอิเล็กตรอน

แอนติโปรตอนได้รับการยืนยันเชิงทดลองในปี 1955 โดยนักฟิสิกส์มหาวิทยาลัยแคลิฟอร์เนีย เบิร์กลีย์ เอมิลิโอ เซอเกรและโอเวน แชมเบอร์เลน ซึ่งทั้งสองได้รับรางวัลโนเบลสาขาฟิสิกส์ในปี 1959 แอนติโปรตอนประกอบด้วยแอนติควาร์กขึ้น 2 ตัว และแอนติควาร์กลง 1 ตัว (uud) คุณสมบัติของแอนติโปรตอนที่มีการวัดทั้งหมดตรงกับคุณสมบัติของโปรตอน โดยมีข้อยกเว้นว่าแอนติโปรตอนมีประจุไฟฟ้าและโมเมนต์แม่เหล็กตรงข้ามกับโปรตอน คำถามที่ว่าสสารแตกต่างจากปฏิสสารอย่างไรนั้นยังไม่มีคำตอบ เพื่ออธิบายว่าเหตุใดเอกภพจึงรอดจากบิกแบงและเหตุใดปฏิสสารจึงเหลืออยู่น้อยมากในปัจจุบัน

## ปรากฏการณ์ที่เกิดขึ้นในธรรมชาติ

แอนติโปรตอน ได้รับการตรวจพบในรังสีคอสมิกมาเป็นเวลานานกว่า 25 ปีแล้ว, ครั้งแรกโดยการทดลองโดยบอลลูนลมและเมื่อเร็ว ๆ นี้โดยเครื่องตรวจจับดาวเทียม

## อ้างอิง

หมวดหมู่:ปฏิสสาร
หมวดหมู่:แบริออน
หมวดหมู่:นิวคลีออน
ปากานี

**ปากานี่ ออโต้โมบิล เอส.พี.เอ.** () คือ บริษัทรถสปอร์ตสัญชาติ อิตาลี และผู้ผลิต คาร์บอนไฟเบอร์ บริษัทก่อตั้งขึ้นในปี 1992 โดย โฮราซิโอ ปากานี่ และมีฐานการผลิตอยู่ที่ ซาน เซซาลีโอ ซูล พานาโร ใกล้กับเมือง โมเนดา อิตาลี

โฮราซิโอ ปากานี่ ผู้ที่ทำงานใน แผนกการจัดการวัสดุ ของบริษัทลัมโบร์กีนี ในปี 1988 โฮราชิโอ ปากานี่ ได้เป็นหัวหน้าห้องวิจัย และได้จัดตั้งชื่อห้องวิจัยใหม่นี้ว่า "ปากานี่" จนต่อมา ในปี 1992 ปากานี่ ก็ได้ลาออกจากบริษัท แล้วไปก่อตั้งบริษัทของตัวเองโดยใช้ชื่อว่า "มาเดนา ดีไซด์" โดยตัวของโฮราชิโอเอง ซึ่งเป็นวิศวกรเครื่องกลมาก่อน ก็ทำหน้าที่เป็นทั้งเจ้าของนามยี่ห้อรถยนต์ปากานี่ และเป็นวิศวกรของรถยนต์แต่ละคันด้วย ต่อมาบริษัทเมอร์เซเดส-เบนซ์ ก็ได้ตอบรับความร่วมมือด้านเครื่องยนต์ V12 ทำให้เครื่องยนต์ของปากานี่ เป็นเครื่องยนต์ V12 ของ เมอร์เซเดส ทั้งหมด ปัจจุบันบริษัทปากานี่ จำหน่ายแต่ รถสปอร์ต ในราคาที่สูงมาก และผลิตออกสู่ตลาดน้อยมาก เน้นเจาะตลาดลูกค้าเฉพาะบางกลุ่มเท่านั้น

## ปากานี่ ซอนด้า
ปากานี่ ซอนด้า ( คือชื่อรถสปอร์ต คันแรกของปากานี่ จนต่อมา รถทุกคันของยี่ห้อต้องมีคำนำหน้าว่า **ปากานี่ ซอนด้า** เสมอ เริ่มใช้ชื่อนี้ตั้งแต่ปี 1999 จนถึงปี 2011 ผลิตแล้วทั้งหมด 206 คัน นอกเหนือจากชื่อนำหน้าว่า ซอนด้า ก็จะเป็นรุ่นใหม่ทั้งหมด อย่างเช่น ปากานี่ อูไอรา (Pagani Huayra) ที่ผลิตในปี 2012 โดยทุกคัน จะต้องเป็นสปอร์ต 2 ประตู 2 ที่นั่ง ใช้เครื่องยนต์ V12 จาก เมอร์เซเดส และ ทั้งคันใช้วัสดุ จากไฟเบอร์คาร์บอน เท่านั้น

## รุ่นต่าง ๆ ของปากานี่

## อ้างอิง

หมวดหมู่:บริษัทรถยนต์
หมวดหมู่:ตราสินค้ารถยนต์
ปากานี
หมวดหมู่:บริษัทของอิตาลี
หมวดหมู่:บริษัทที่ก่อตั้งในปี พ.ศ. 2535
แขวงบางบำหรุ

**บางบำหรุ** เป็นเขตการปกครองระดับแขวง 1 ใน 4 แห่งของเขตบางพลัด ซึ่งได้แก่ แขวงบางพลัด แขวงบางอ้อ แขวงบางบำหรุ แขวงบางยี่ขัน กรุงเทพมหานคร เดิมเป็นพื้นที่รอบนอกซึ่งเป็นพื้นที่สวนป่ามาก่อน แต่ในปัจจุบันมีความเจริญอย่างรวดเร็วและเป็นแหล่งที่อยู่อาศัยหนาแน่นมากขึ้น

## ที่ตั้งและอาณาเขต
แขวงบางบำหรุตั้งอยู่ริมฝั่งตะวันตกของแม่น้ำเจ้าพระยา ทางทิศตะวันออกเฉียงเหนือของฝั่งธนบุรี มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้
* **ทิศเหนือ** ติดต่อกับแขวงบางพลัด (เขตบางพลัด) มีถนนสิรินธรเป็นเส้นแบ่งเขต
* **ทิศตะวันออก** ติดต่อกับแขวงบางพลัดและแขวงบางยี่ขัน (เขตบางพลัด) มีถนนสิรินธรและถนนจรัญสนิทวงศ์เป็นเส้นแบ่งเขต
* **ทิศใต้** ติดต่อกับแขวงบางยี่ขัน (เขตบางพลัด) และแขวงอรุณอมรินทร์ (เขตบางกอกน้อย) มีถนนจรัญสนิทวงศ์และถนนบรมราชชนนีเป็นเส้นแบ่งเขต
* **ทิศตะวันตก** ติดต่อกับแขวงอรุณอมรินทร์ (เขตบางกอกน้อย) มีถนนบรมราชชนนีเป็นเส้นแบ่งเขต

## เส้นทางหลัก
* ถนนจรัญสนิทวงศ์
* ถนนบรมราชชนนี
* ถนนสิรินธร

## อ้างอิง

บางบำหรุ
วิศวามิตร

thumb|ฤๅษีวิศวามิตร กับพระราม พระลักษมณ์
**ฤๅษีวิศวามิตร** () เป็นอาจารย์สำนักวิศวามิตรท่านแรก มีความเชี่ยวชาญในวิชาธนู ฤๅษีวิศวามิตรเป็นกษัตริย์แห่งกันยากุพชะ ในตำนานบางแห่งกล่าวว่าเป็นโอรสของพระนางคาธิ พระราชาแห่งกันยากุพชะได้บำเพ็ญตบะจนถึงได้เป็นฤๅษีขั้นสูง และเป็นที่ปรึกษาของพระราม วิศวามิตรพรหมฤๅษีมีอำนาจมาก มีธนูและลูกศรชนิดพิเศษ ได้ก่อตั้งสำนักการศึกษาขึ้นชื่อว่า **สำนักวิศวามิตร** มีอาจารย์วิศวามิตรสืบต่อมามากมายหลายท่าน ซึ่งมีชื่อเสียงในฐานะที่เป็นสำนักศึกษาของพระพุทธเจ้าในวัยเยาว์ พระวสิษฐฤๅษี (บางแห่งว่า วสิษฐมุนี) กล่าวว่า ฤๅษีวิศวามิตรมีพลังจิตและเป็นฤๅษีขั้นสูง

ในอีกตำนานหนึ่ง กล่าวว่า ก่อนการบำเพ็ญตบะในสมัยหนึ่งนั้น ฤๅษีวิศวามิตรได้มีบุตรตรีชื่อ **ศกุนตลา** ซึ่งเกิดแต่นางอัปสรที่มารบกวนการบำเพ็ญเพียร

## สำนักวิศวามิตรสมัยต้นพุทธศตวรรษ
**สำนักวิศวามิตร** เป็นชื่อสำนักศึกษาแห่งกษัตริย์ มีชื่อเสียงเช่นเดียวกันกับ สำนักตักกศิลา เป็นสำนักเก่าแก่ และเป็นสถานที่ศึกษาแห่งกษัตริย์ในสกุลศากยวงศ์ และสกุลโกลิยวงศ์ ตลอดถึงแม้กษัตริย์แห่งเมืองไพศาลี, ปาวา หรือ กุสินารา หากไม่ศึกษาในสำนักตักกศิลาแล้ว ก็มักจะศึกษาไปจากสำนักวิศวามิตรนี้ สำนักวิศวามิตรมีที่ตั้งอยู่ ณ บริเวณต้นลำน้ำโรหิณี บริเวณตอนใต้เทือกเขาหิมาลัย เป็นที่ไกลออกไปกว่าสำนักตักกศิลา

คำว่า "สำนักวิศวามิตร" แปลว่า "สำนักแห่งความเป็นมิตรกับคนทั่วไป" อาจารย์แห่งสำนักในสมัยแรก ๆ ส่วนใหญ่เป็นผู้ชำนาญทางวิชาฤๅษี พร้อมด้วยวิชาธนู อาจารย์วิศวามิตรแห่งสำนักวิศวามิตรทุกคน เป็นบุรุษที่มีใจดำรงมั่นต่อการอบรมศีลธรรม และศิลปวิทยา สำนักวิศวามิตรเป็นสถานที่อบรมสั่งสอนเจ้าชายสิทธัตถะในสมัยเยาว์วัย อาจารย์วิศวามิตรที่มีชื่อเสียง เป็นบุตรในสกุลลิจฉวีกษัตริย์แห่งกรุงไพศาลี มีพี่ชาย 2 คน มีน้องสาว 1 คน และมีคนดูแลสำนักที่มีชื่อเสียง ชื่อ "สังกิจจ์" ซึ่งเป็นคนดูแลเรื่องอาหารและความเป็นอยู่แก่นักศึกษาที่มาเล่าเรียนในสำนัก

## คำสอนพิเศษสำนักวิศวามิตร
# จะต้องรู้จักอดทน ทำเป็นไม่รู้เท่าทัน ทำเป็นไม่เห็นไม่ได้ยินกิริยาอาการ หรือถ้อยคำล่วงเกินของผู้อื่น
# แม้จะมีความรู้ความสามารถสักเพียงไร ก็ไม่พึงตั้งอยู่ในความประมาท จงคิดให้ดีก่อนทำก่อนพูดอะไรที่เกี่ยวข้องกับคนอื่น
# ถ้าเห็นอะไรเกินความสามารถ ให้หาทางสอบถามหาความแก้ไขจากอาจารย์

อาวุธพิเศษที่ใช้ประกอบคำสอนข้อที่ 2 ได้แก่ เกราะ ธนู และลูกธนู

## อ้างอิง

หมวดหมู่:ฤๅษี
หมวดหมู่:ตำนาน
สกุลฟีนิกซ์

**สกุลฟีนิกซ์** (*Phoenix*) เป็นสกุลหนึ่งในวงศ์ปาล์ม มีสมาชิก 14 สปีชีส์ เป็นพืชพื้นเมืองในหมู่เกาะคานารี และแอฟริกาจากเหนือจนถึงตอนกลาง ส่วนใต้สุดของยุโรป และในเอเชียจากตุรกีไปจนถึงจีนตอนใต้และมาเลเซีย แหล่งที่อยู่เป็นทั้งที่ลุ่มน้ำ ทะเลทราย และป่าชายเลน พืชในสกุลนี้ส่วนใหญ่เป็นพืชกึ่งทนแล้ง แต่พบบ่อยใกล้บริเวณที่มีระดับน้ำใต้ดินสูง แม่น้ำ หรือน้ำพุ  เป็นสกุลที่มีความโดดเด่นในวงศ์ย่อย Coryphoideae โดยมีใบประกอบแบบขนนกแทนที่จะเป็นแบบฝ่ามือ ชื่อของสกุลมาจากภาษากรีก  (*phoinix*) หรือ  (*phoinikos*)ซึ่งเป็นภาษากรีกหมายถึงปาล์ม ใช้โดย Theophrastus และพลินีผู้เฒ่า มักจะใช้อ้างถึงฟีนิกซ์ โอรสของอัมินทอร์และคลีโอบุลในเรื่องอีเลียดของโฮเมอร์ หรือนกฟีนิกซ์ ปาล์มสกุลนี้ ยังคงแพร่กระจายได้ดีในถิ่นที่อยู่ของมัน 
## ตัวอย่างสปีชีส์
**[[Phoenix acaulis]]* Roxb. - Dwarf Date Palm
**[[Phoenix andamanensis]]* S.C.Barrow
**[[Phoenix atlantica]]*, or Cape Verde palm, endemic to the Cape Verde Islands, erroneously characterized as a feral *P. dactylifera*.
**[[Phoenix caespitosa]]* Chiov.
**[[Phoenix canariensis]]* Chabaud - Canary Island Date Palm.
**[[Phoenix dactylifera]]* L. - Date Palm.
**[[Phoenix loureiroi]]* Kunth (syn. *P. humilis*)
**[[Phoenix paludosa]]* Roxb. - Mangrove Date Palm.
**[[Phoenix pusilla]]* Gaertn. - Ceylon Date Palm.
**[[Phoenix reclinata]]* Jacq. - Senegal Date Palm.
**[[Phoenix roebelenii]]* O'Brien - Pygmy Date Palm.
**[[Phoenix rupicola]]* T.Anderson - Cliff Date Palm.
**[[Phoenix sylvestris]]* (L.) Roxb. - Indian Date Palm.
**[[Phoenix theophrasti]]* Greuter - Cretan Date Palm
thumb|600px|left|ภาพที่ดูคล้ายโอเอซิสในตอนกลางของบัววิสตาตะวันตก หมู่เกาะเคปเวิร์ด

## อ้างอิง

* Palm Society article on the Cape Verde palm 

## แหล่งข้อมูลอื่น
* Date Palm  in "Wildflowers of Israel"
*Scanpalm ''Phoenix'' 
หมวดหมู่:สกุลฟีนิกซ์